M/S Oasis of the Seas

M/S Oasis of the Seas on STX Europen Turun telakalla Royal Caribbean International -varustamolle rakennettu risteilyalus. Se on Oasis-luokan ensimmäinen alus, joka tunnettiin aiemmin työnimellä Genesis. Alus tilattiin 6. helmikuuta 2006 ja luovutettiin varustamolle 28. lokakuuta 2009.Helsingin Sanomat: Maailman suurin risteilyalus Oasis of the Seas valmistui Turun telakalla  Se ja sen sisaralus Allure of the Seas olivat maailman kaikkien aikojen suurimmat matkustaja-alukset, kunnes niiden uusin, suurempi sisaralus, Harmony of the Seas, valmistui. 900 miljoonaa euroa maksaneet matkustaja-alukset olivat valmistuessaan maailman kalleimmat, ja ne olivat kooltaan suurimmat yksittäiset vientituotteet Suomesta.Allure of the Seas lähti Turusta Yle 29.10.2010

Laivan nimi on peräisin varustamon ja USA Today -sanomalehden yhdessä käynnistämästä nimikilpailusta, joka oli avoinna Yhdysvaltojen kansalaisille.Nimikilpailu USA Todayn nettisivulla  Lopulliset nimet julkistettiin 23. toukokuuta 2008. Oasis-luokan toinen alus, Allure of the Seas, valmistui 2010. Royal Caribbean Selects Oasis Of The Seas And Allure Of The Seas As The Names For Its Project Genesis Ships 

 Teknisiä tietoja 
225 000 bruttotonnin alus on 360 metriä pitkä, 47 metriä leveä, 64,9 metriä korkea vedenpinnasta mitattuna, ja se voi  kuljettaa 5 400 matkustajaa ja 3 000 miehistön jäsentä. Aiemmin maailman suurimpiin Freedom-luokan aluksiin verrattuna Oasis of the Seas on 21 metriä (6,2 %) pidempi ja 8,4 metriä (21,7 %) leveämpi. Syväys on hieman Freedom-aluksia suurempi, ja vetoisuus on 43 % suurempi. Laiva koottiin 181:stä 400–600 tonnin painoisesta suurlohkosta. Tällainen suurlohko voi olla esimerkiksi 22 metriä pitkä ja 32 metriä leveä.

 Koeajo 
Oasis of the Seas lähti Turun telakalta 9. kesäkuuta 2009 koeajolle Gotlantiin. Toiselle koeajolle se lähti 28. syyskuuta 2009.

 Muuta 
Alus on korkeampi kuin Ison-Beltin sillan alituskorkeus. Aiemmat Freedom-alukset mahtuivat juuri ja juuri sillan ali laskuveden aikaan täydellä vauhdilla, jolloin aluksen perä painuu hieman syvemmälle. Oasis-luokan aluksille se ei enää riitä, ja siksi aluksen savupiiput voidaan tilapäisesti laskea alemmas.Jättiristeilijä alitti 7 metriä matalamman sillan Mtv:n uutiset

Aluksen erityispiirteitä ovat esimerkiksi keskelle, yläosaan rakennettu jalkapallokentän pituinen puisto Central Park (). Sen molemmilla puolilla on kaksi erillistä hotellia. Puistossa on aitoja, puita, nurmikkoa ja istutuksia. Reunoille on sijoitettu kahviloita ja kauppoja.Aker Yardsin lehdistötiedote 22.4.2008 Puistoalue keskelle loistoristeilijää, Iltalehti Aluksessa on myös kolmen kannen väliä hissin lailla liikkuva baariravintola. Lisäksi aluksessa on vesiteatteri, päiväkoti, terveyshoitolat aikuisille ja nuorille, muutama teatterilava, iso uima-allasalue, tenniskenttä, minigolf-alue, koripallokenttä, kalliokiipeilyseinä, noin 2 700 matkustajahyttiä, useita ravintoloita, oleskelutiloja, kauppoja aikuisille ja nuorille sekä lasten oma alue.

Projektin merkitys telakalle ja kumppaneille oli 12 000 henkilötyövuotta. STX Europe on toimittanut kyseiselle varustamolle yksitoista alusta. 

Oasis of the Seas matkustajaristeilijäaluksen runkorakenteen lujuus- ja värähtelyteknisestä suunnittelusta myönnettiin suomalainen insinöörityöpalkinto 2010. 

 Lähteet 
 Helsingin Sanomat 30.11.2007 ja 12.12.2007

 Viitteet 

Aiheesta muualla

 Virallinen Oasis of the Seas -sivusto  
 Royal Caribbeanin kansainväliset sivut 
 Royal Caribbeanin suomenkieliset sivut
 STX Europen sivut
 Oasis of the Seas STX:n sivuilla 
 Lyxkryssarna Oasis och Allure of the Seas Yle Arkivet 
 Suomessa rakennettu uskomaton risteilyalus seilaa Karibialla, Helsingin Sanomat (Archive.org)

Luokka:Risteilyalukset
Luokka:Royal Caribbean International
Luokka:STX Europen valmistamat alukset
Luokka:Seulonnan keskeiset artikkelit